Na temelju članka 59. stavka 2. točke 11. Zakona o znanstvenoj djelatnosti i visokom obrazovanju u svezi s člankom 97. a („Narodne novine“, br. 123/03., 198/03., 105/04., 174/04., 2/07- Odluka USHR, 46/07., 45/09 i 63/11 , 94/13 i 139/13, 101/14 i 65/15.) i članka 54. Statuta Sveučilišta u Zadru (pročišćeni tekst: veljača 2018.), Senat Sveučilišta u Zadru na 8. redovitoj sjednici u akademskoj godini 2017./2018., održanoj 29. svibnja 2018. god., donosi

**P R A V I L N I K O IZMJENAMA I DOPUNAMA**

**Pravilnika o ocjenjivanju rada asistenata, poslijedoktoranada i mentora**

**Sveučilišta u Zadru**

Članak 1.

U članku 7. mijenjaju se stavci 1. i 3. te glase:

„(1) Postupak ocjene rada asistenta započinje nakon što asistent dostavi pisano Izvješće o svom radu mentoru, najkasnije do 30. rujna, koji u sljedećih mjesec dana izrađuje i dostavlja Izvješće o radu asistenta odjelnom Stručnom vijeću.

(3) Odjelno Stručno vijeće raspravlja o dostavljenom Izvješću i daje prijedlog područnom Stručnom vijeću do 10. studenoga, nakon čega područno Stručno vijeće raspravlja o dostavljenom Izvješću i donosi odluku o prihvaćanju ili ne prihvaćanju Izvješća o radu asistenta.“

Članak 2.

U članku 8. mijenjaju se stavci 1. i 2. te glase:

„(1) Postupak ocjene rada poslijedoktoranda započinje nakon što poslijedoktorand dostavi pisano Izvješće o svom radu odjelnom Stručnom vijeću, najkasnije do 30. rujna.

(2) Odjelno Stručno vijeće raspravlja o dostavljenom Izvješću i daje prijedlog područnom Stručnom vijeću do 10. studenoga, nakon čega područno Stručno vijeće raspravlja o dostavljenom Izvješću i donosi odluku o prihvaćanju ili ne prihvaćanju Izvješća o radu poslijedoktoranda.“

Članak 3.

1. Ovaj Pravilnik stupa na snagu danom donošenja.

KLASA: 012-01/14-02/09

URBROJ: 2198-1-79-06/18-02

Rektorica:

prof. dr. sc. Dijana Vican